Elegante Intieme Buitelug Trou Inspirasie - Mooi Troues
Mooi Troues deel graag met ons lesers die elegante intieme buitelug trou inspirasie in die olyf plantasie. Hierdie gestileerde fotosessie is perfek as jy besig is om 'n intieme buite troue te beplan. Ons is mal oor die konsep van die fotosessie. Al die detail elemente kom so mooi bymekaar en dit skep 'n prentjie mooi eind resultaat.
Paartjies is nou baie besig om hul intieme troues te beplan. Met die situasie waar die wêreld nou is, begin al hoe meer paartjies kleiner troues beplan. Daar is soveel oulike idees wat mens kan aanpas vir kleiner troues. Hierdie fotosessie sal jou wys hoe mooi jou intieme troue kan wees as jy 'n groepie fantastiese diensverskaffers gebruik. Enige iets is moontlik as almal goed saamwerk. Elemente sagte blou, wit en goud smelt so mooi saam in die gestileerde fotosessie.
Hierdie is 'n baie spesiale gestileerde fotosessie wat bymekaar gesit is deur talentvolle trou diensverskaffers. Die trou bedryf is baie erg benadeel deur die huidige pandemie. Alhoewel die diensverskaffers hulle alles gegee het om hierdie pragtige fotosessie moontlik te maak. Advies aan paartjies is om jou troue stylvol en klassiek te hou, want dit kan nie uit die mode gaan nie. Geniet hierdie pragtige elegante intieme buitelig trou inspirasie.
Zenobia Davids van Blue Olve Events
Ons wil "Elopements" bevorder wat in die toekoms baie groot gaan wees a.g.v ons wêreldse pandemie tans.
Vir hul "fyn kuns" Europese styl wat elkeen na die tafel gebring het. Die blomme rangskikkings is baie organies en hoog mode in Europa, maar steeds nie so algemeen in Suid Afrika nie.
Dit was gedoen in Julie tydens grendeltydperk, so almal moes die veiligheid protokolle nakom, maskers dra, ontsmet, ver van mekaar af staan regdeur die sessie, modelle ook, en het net tydens fotos hul maskers afgehaal. Dit was nogal baie uitdagend, maar 'n goeie voorsmaak van wat om in die toekoms by geleenthede te verwag.
Die feit dan ons almal na die sessie 'n koffie geniet het en saam kon lag oor ons huidige toestand van 'n wêreld wat so verander het. Van die mense in die kring het al hul werk verloor vir 2020, van hul het hul fisiese werk verloor, ander hang aan 'n draadjie, maar dit het ons nie ontmoedig nie, ons het steeds saam 'n sprokie geskep.
Ons is gek oor die tafel dekor van die gestileerde fotosessie. Dit is so eenvoudig, maar so mooi. As jy simplistiese tafel dekor wil hê is dit altyd belangrik om klein elemente te hê wat uitstaan. Op die tafel is dit die blomme en dan ook die tikseltjie goud wat jy hier en daar sien. Met die goue elemente wat hier gebruik word gee dit die tafel 'n luukse gevoel. Alhoewel die tafel buite opgestel is in 'n olyf plantasie, voel dit nogsteeds so mooi skoon en klassiek.
Dit so mooi hoe al die ligte kleur skakerings net so mooi insmelt bymekaar. Buite troues gaan net so begin populêr word, veral uit 'n veiligheid oogpunt. Gelukkig het ons lieflike weer in Suid-Afrika, so kan baie maklik 'n buite troue reël. Indien jy 'n buite troue reël, onthou asseblief om 'n tweede plan te hê. Mens weet nooit wanneer dit onweer mag wees nie. So wee jy, jy het dan plan B.